सागर | सागरश्री हॉस्पिटल में रोटरी क्लब, फीनिक्स क्लब और अस्पताल प्रबंधन ने दात्री फाउंडेशन के साथ मिलकर ब्लड स्टेम सेल रजिस्ट्रेशन के लिए शिविर लगाया। शिविर में 25 से अधिक थैलेसीमिया से पीड़ित मरीजों का निशुल्क इलाज एवं मार्गदर्शन किया गया। आर्टिम्स हॉस्पिटल, दिल्ली से आए डॉ. गौरव खरया ने थैलेसीमिया के बारे में विस्तार सजग किया एवं उससे बचाव के तरीको के बारे में जानकारी दी। आकाश बजाज, आशीष राजपूत, शशांक सिंघई, पुल्किता, हर्ष, धर्मेश अन्य स्टाफ, मुकेश साहू, अमित जैन, नमन समैया, रितेश आदि सागर से प्रथम स्टेम सेल दाता बने। दात्री फाउंडेशन से श्वेता ने अधिक से अधिक लोगो को स्टेम सेल दाता बनने के लिए आग्रह किया। उन्होंने बताया कि 2000 से अधिक मरीज अभी भी भारत में इन जटिल बीमारियों से ग्रसित है एवं स्टेम सेल दाताओं की आवश्यकता है। डॉ. गौरव खरया ने बताया थैलेसीमिया बीमारी प्रायः आनुवांशिक होती है। इसका कारण रक्तदोष होता है। यह बच्चों को ज्यादातर ग्रसित करती है तथा उचित समय पर उपचार न होने पर बच्चे की मृत्यु तक हो सकती है।